# data[].attributes.body
Akropolis – vienas iš labiausiai žinomų lankytinų vietų pasaulyje, pastatytas V a. pr. Kr., ant 156 metrų aukščio kalvos. Tačiau archeologinių kasinėjimų metu nustatyta, kad šioje vietoje gyventa jau neolito amžiuje, maždaug prieš šešis tūkstančius metų. Žodis „akropolis“ reiškia „aukščiausią tašką“. Dauguma Graikijos miestų turėjo savo Akropolį – tvirtovę, kuri apsaugodavo nuo užpuolikų. Ne išimtis ir Atėnų akropolis, pastatytas ant plynaukštės, nuo kurios nebuvo sunku gintis puolant priešams. Čia atėniečiai pastatė nuostabaus grožio šventyklų, dauguma jų skirtos miesto globėjai deivei Atėnei. Akropolyje pamatysite propilėjus – didžiausius Akropolio vartus, Partenoną – šventyklą, kurioje buvo saugoma Atėnės Partenės 12 metrų aukščio statula, Atėnės Nikės šventyklą, pastatytą pažymėti atėniečių pergalei prieš persus, Erchtėjoną – šventyklą, skirtą Atėnei Poliadei ir Erechtėjui-Poseidonui, Akropolio muziejų bei kitus statinius. Ši vieta 1854 m. paskelbta archeologiniu paminklu, 1975 m. prasidėjo statinių rekonstrukcija.

# data[].attributes.body
Šventykla, skirta Atėnės Partenės garbei už atėniečių ir graikų išgelbėjimą per paskutinį karą su persais. Partenonas pastatytas Atėnų akropolyje tarp 447-428 m. pr. Kr. Tai vienas žymiausių išlikusių Senovės Graikijos pastatų ir vienas didžiausių pasaulio kultūrinių paminklų. Prieš šį statinį stovėjo Senasis Partenonas, kuris sugriautas Atėnus užėmus persams. Joje saugota ir garbinta 12 metrų aukščio iš aukso ir dramblio kaulo pagaminta Atėnės statula. Ji buvo vaizduojama kaip karo deivė su šalmu ant galvos, kairėje rankoje laikanti skydą, dešinėje – sparnuotą Nikės statulą. Deja, originali statula prarasta, tačiau reprodukciją galima išvysti Nešvilyje, Tenesio valstijoje, JAV.

# data[].attributes.body
Dzeuso Olimpiečio šventykla buvo didžiausia šventykla visoje Graikijoje, didesnė net už Partenoną. Statybos darbai pradėti VI a. prieš Kr., tačiau baigti tik II-jame mūsų eros amžiuje. 132 metais antrojo vizito į Atėnus metu, Romos imperatorius Publijus Elijus Trajanas Adrianas nusprendė užbaigti šventyklos statybas ir ją paskirti Olimpiečiui Dzeusui. Iš viso statybos darbai užtruko net 638 metus! Šiandien yra išlikę tik 15 iš 104 masyvių, 17 metrų aukščio, kolonų. Šventyklos griuvėsiai stūkso apie 500 metrų į pietryčius nuo Akropolio ir maždaug 700 metrų į pietus nuo Syntagma aikštės.

# data[].attributes.body
Odeonas – didelis teatras, pastatytas II-jame mūsų eros amžiuje, pietiniame Akropolio šlaite. Jį statė turtingas graikų aristokratas ir Romos senatorius Herodas Atikas. Kai kurie sako, kad jis nužudė savo žmoną, o norėdamas išpirkti kaltę pastatė šią koncertų salę. Joje buvo trisdešimt dvi sėdimųjų vietų eilės, kuriose susėsdavo 5000 žmonių. Pastatas buvo sunaikintas 267 metais Herulų – germanų klajoklių genties. 1950 metais prasidėjo Odeono rekonstrukcijos darbai ir pastatas dalinai atstatytas. Šiandien šis statinys ir toliau naudojamas, ypač vasaros metu. Jame vyksta spektakliai, koncertai, įskaitant ir kasmetinį Atėnų festivalį.

# data[].attributes.body
Aukščiausia vieta Atėnuose, esanti 277 metrai virš jūros lygio. Užlipus ant šios kalkakmenio kalvos atsiveria nepakartojama miesto panorama. Kalvos pavadinimo reikšmė iki šiol nėra aiški. Pasak legendos čia gyveno vilkai, todėl ir pavadinimas gali reikšti „kalnų vilkai“. Iki XX amžiaus pradžios viršūnė buvo skurdi, tačiau vėliau apsodinta medžiais. Ant pačios kalvos viršaus yra pastatyta baltos spalvos koplyčia. Pastatas kaip orientyras – matomas iš tolo. Stačiatikių koplyčia skirta Šventam Jurgiui pastatyta XIX amžiuje ant senesnės bizantiškos bažnyčios pamatų. Į šiaurės rytus nuo koplyčios, šalia automobilių stovėjimo aikštelės yra amfiteatras, talpinantis 4000 žiūrovų. Vasaros laikotarpiu jame vyksta spektakliai, koncertai. Paprasčiausias būdas pasiekti kalno viršūnę – naudotis funikulieriumi.

# data[].attributes.attachment_link.title
Likavito Church as seen from the pool hotel

# data[].attributes.body
Viena iš patraukliausių aikščių Atėnuose. Šimtmečius Monastiraki buvo miesto komercinis centras. O dar ankščiau šioje vietoje stovėjo vienas didžiausių vienuolynų Atėnuose, tačiau XIX amžiuje archeologinių kasinėjimų metu jis buvo nugriautas. Išliko tik bažnyčia, ironiškai pavadinta „Monastiraki“ (liet. mažai vienuolyno). Ši bažnyčia buvo pastatyta XVII a. vietoje senesnės, X a. pastatytos, bažnyčios. Monastiraki bažnyčia gali pasigirti gausiai dekoruotu interjeru. 2007 metais ji buvo atrestauruota. Daugumai turistų Monastiraki aikštė yra pradinis taškas norint aplankyti blusų turgų, kuris vyksta kartą į savaitę – sekmadieniais. Aplink aikštę yra daug gražių gatvelių, kuriose prekiaujama suvenyrais

# data[].attributes.body
I a. pr. Kr. Atėnams tapus Romos imperijos dalimi, Senoji Agora – virto nepraktiška komercinei veiklai, todėl romėnai pastatė naują forumą, žinomą, kaip Romėnų Agora arba Cezario ir Augusto Agora. Ši Agora yra mažesnė nei Senovės Agora – 112 metrų ilgio. Ją sudarė didelės atviros erdvės, iš visų keturių pusių apsuptos kolonomis, o viduryje buvo parduotuvės. Prekybos centras turėjo du įėjimus: vakarinėje pusėje yra 11 a. pr. Kr. pastatyti vartai, kurių liekanos išlikę iki šių dienų, rytiniai vartai praktiškai neišlikę. Pats įdomiausias statinys, esantis šiek tiek į rytus nuo Romėnų Agoros – aštuoniakampis 12 metrų aukščio bokštas, vadinamas – Vėjų bokštu. Tai saulės, vandens laikrodis ir vėjarodis.